19 Maandag Mar 2018
‘n Lieflike koel vroegherfsoggend, na goeie reën oor die naweek.
Vanoggend takel ouma, met swartsak en geel handskoene, daardie ellendige gras wat so tussen die plaveisel se bakstene groei!
Joshi bommel maar heen en weer: speel met die hond en trek haar maaghare (dankietog sy’s so geduldig!); ry op sy blou plastiekfietsie (totdat hy sy vingertjie met die stuurstang vasknyp); klim op die motorhek se masjienkas en roep om hulp om weer daar af te kom; verdwyn in die huis en raak onheilspellend stil…
So tussen die onderbrekings deur vorder ouma fluks, totdat die tweejarige besluit hierdie swartsak is ‘n al te lekker speelding. Nou maak hy dit vermakerig toe totdat ouma vra: “Maak oop die sak, Joshi?” Dan hou hy dit oop vir een uitgetrekte grassietjie; maak weer die sak toe; wag vir ouma se volgende pleitslag. Uiteindelik hol hy weg, sak en al.
Ouma het seker so vyf bakstene se onkruid uitgetrek gekry…
Maar dis ‘n lieflike koel herfsoggend in Pretoria.
22 thoughts on “In die oomblik…”
Maart 19, 2018 om 10:02 vm
Jy laat onkruid uittrek soos ñ heerlike ‘event’ klink, Frannie!
Maart 19, 2018 om 10:06 vm
Dis so ‘n lekker knutselwerkie om my mee besig te hou soggens in Joshi se buite-speeltyd.
Maart 19, 2018 om 10:03 vm
Lekker lag ek…. nee Ta Fran, koop sommer by Pick n Pay n btteltjie gif en spuit hulle dood, so kop onderste-bo staan is mos nie lekker nie, en dan plant tannie liewer n plantjie in die tyd wat jy moet uittrek… 😉
Maart 19, 2018 om 10:05 vm
Dis ‘n goeie voorstel, maar ek vermoed daai seuntjie gaan die plantjies net so vinnig uittrek as wat ek hulle plant!
Maart 19, 2018 om 10:29 vm
Ek stem kop onderstebo en op die hurke neem ek aan … vra vir iets mooiers as ‘n handjievol onkruid. Ons het heerlik reën gehad nê?
Maart 19, 2018 om 6:57 nm
Die reen was wonderlik, ja!
Maart 19, 2018 om 1:41 nm
Ek was seker so vyf jaar oud toe my pa my wou leer om grassies in sy groentetuin uit te trek. Ek het met groot omsigtigheid al sy uieplantjies uitgetrek en netjies op ‘n hopie gegooi. Solank beide ouma en Joshi gelukkig is, is die dag mos gered!
Maart 19, 2018 om 6:55 nm
Janee, ons was albei sielsgelukkig.
Wat was jou pa se reaksie op die ramp?
Maart 20, 2018 om 5:42 vm
My pa was ‘n baie stil man war die teenslae in die lewe net bekyk en probeer regmaak het waar hy kon. Hierdie keer het hy reggemaak deur my uit die groentetuin te verban, haha.
Maart 20, 2018 om 6:11 vm
Ag moeder, en jy het tog so fluks gehelp!
Maart 19, 2018 om 2:22 nm
So oulik geskryf, Frannie! Die tydjie saam met Joshi is kosbaar.
Maart 19, 2018 om 5:04 nm
Sjoe jy is al te fluks! As jy klaar is kan jy kom inval op die Landgoed!
Maart 19, 2018 om 6:52 nm
Jong, Tina, ek’s nog lank nie klaar nie, maar reeds gedaan!
Maart 19, 2018 om 6:18 nm
Dis ‘n kosbare tyd saammet kleinding. Jy het baie geduld
Maart 19, 2018 om 7:21 nm
Trippe trappe trone 5 minder bakstene……….
Maart 19, 2018 om 7:28 nm
Maart 21, 2018 om 2:32 nm
Ag hoe kostelik! Het gister hier by ons ook so bietjie tuinwerk gedoen
Maart 24, 2018 om 8:35 nm
Ek gebruik warm water en asyn om ontslae te raak van onkruid tussen plaveisel.
Maart 25, 2018 om 5:08 vm
Goeie wenk – dankie!
Maart 25, 2018 om 12:20 nm
Al hoe meer lieflik danksy die ‘hulp’!
Maart 25, 2018 om 12:21 nm
Aansoek om asiel
Libretto van Die Messias in Afrikaans
Tannie Frannie on Aansoek om asiel
scrapydo2.wordpress.… on Aansoek om asiel
Abrie Joubert on Aansoek om asiel